Eskom sê ligte bly Sondag aan(Argieffoto: pixabay) Eskom sê geen beurtkrag is Sondag in die vooruitsig nie. “Ons het Koeberg se eenheid 1 weer suksesvol in diens gestel ná beplande instandhoudingswerk en dit het ŉ bykomende 900 MW by die kragnetwerk gevoeg,” het die kragvoorsiener gesê. Eskom sê sy tegniese spanne werk steeds om opwekkingseenhede ná beplande en onbeplande instandhoudingswerk weer aanlyn te bring. “Die bykomende kapasiteit wat aanlyn gebring is, sowel as ŉ laer aanvraag oor die naweek, het ons toegelaat om ons pompopgaarskemas te hervul en ons werk steeds om dieselvlakke by ons oopsiklus-gasturbines te verbeter.” Eskom het onderneem om later vandag ŉ aanduiding te gee oor die moontlikheid van beurtkrag later dié week. Die skole heropen Woensdag ná die Kersvakansie en die laaste groot ondernemings en nywerhede hervat ook vandeesweek hul bedrywighede.